रिजल्ट जारी, शुरू होगी ट्रेनिंग; हर साल 1800 जवान और 300 SI किए जाएंगे भर्ती
पंजाब पुलिस विभाग ने कॉन्स्टेबलों की भर्ती की रिजल्ट जारी कर दिया है। कुछ ही दिनों में कॉन्स्टेबलों की ट्रेनिंग का शेड्यूल तैयार कर लिया जाएगा। प्राथमिक ट्रेनिंग के बाद इन सभी पुलिसकर्मियों की पहली पोस्टिंग के आदेश जारी किए जाएंगे।
पंजाब पुलिस विभाग ने कॉन्स्टेबलों की भर्ती की रिजल्ट जारी कर दिया है। कुछ ही दिनों में कॉन्स्टेबलों की ट्रेनिंग का शेड्यूल तैयार कर लिया जाएगा। प्राथमिक ट्रेनिंग के बाद इन सभी पुलिसकर्मियों की पहली पोस्टिंग के आदेश जारी किए जाएंगे।
गौरतलब है कि CM भगवंत मान द्वारा पंजाब पुलिस में हर साल 1800 कॉन्स्टेबल और 300 सब-इंस्पेक्टर की भर्ती किए जाने की घोषणा की गई है। उन्होंने कहा है कि फोर्स में पुलिस जवानों की कमी दूर करने के मकसद से यह फैसला लिया है।
सिविलियन सपोर्ट स्टाफ के 144 नौजवान भर्ती
पंजाब पुलिस के साथ पहली बार सिविलियन सपोर्ट स्टाफ भी काम करेगा। पंजाब पुलिस के ब्यूरो ऑफ इन्वेस्टिगेशन के विभिन्न कैडर में 144 नौजवान भर्ती किए गए हैं। CM मान द्वारा उन्हें नियुक्ति पत्र दिए जा चुके हैं।
CM मान ने कहा है कि पुलिस फोर्स को जांच, विज्ञान और तकनीक के क्षेत्र में अपडेट करना आवश्यक है। उन्होंने कहा है कि नए भर्ती 144 नौजवान आधुनिक तकनीक की गहरी समझ रखते हैं। इससे वह पर्दे के पीछे रह कर जुर्म करने वालों को काबू करने में सहयोग करेंगे।
इस साल 3 लाख उम्मीदवारों ने अप्लाई किया
CM मान ने सिविलियन सपोर्ट स्टाफ में भर्ती नौजवानों को नियुक्ति पत्र देते हुए बताया था कि इस साल कॉन्स्टेबलों के 1750 पदों और सब-इंस्पेक्टर के 300 पदों के लिए करीब 3 लाख उम्मीदवारों ने अप्लाई किया है। नई भर्ती से पंजाब पुलिस को मजबूती मिलेगी। पंजाब सरकार द्वारा पुलिस विभाग समेत PSPCL, सिविलियन सपोर्ट स्टाफ और अन्य सरकारी विभागों में 29,237 से अधिक नौजवानों को सरकारी नौकरी दी जा चुकी है।